**Felix Mendelssohn-Bartholdy** (\* 3. február 1809, Hamburg, Nemecko - † 4. november 1847, Lipsko) bol nemecký hudobný skladateľ obdobia romantizmu. 
Svojich poslucháčov si nepodmaňoval len neproblematickou hudbou a lyrizmom svojej tvorby, ale aj čarom svojej mladistvej osobnosti.

Život
-----

Felix sa narodil v roku 1809 v Hamburgu. Jeho otec bol bohatý bankár, starý otec osvietenský filozof. Mladý Felix žil v prepychu a blahobyte v blízkosti mnohých umeleckých osobností vrátane Goetheho. Mal možnosť veľa cestovať. Bol nielen vynikajúci klavirista, ale aj mimoriadny dirigent. Oprašoval hodnoty minulosti a opäť oživil takmer zabudnutú Bachovu tvorbu (uvedením *Matúšových pašií* v Berlíne). Od roku 1835 úspešne pôsobil na poste dirigenta v Leipzig Gewandhaus Orchestra. 

Felix Mendelssohn, ktorého rodina neskôr prijala protestantské meno Bartholdy, žil iba krátko - zomrel tridsaťosemročný po ťažkom nervovom šoku, po náhlom úmrtí svojej sestry Fanny. Po jeho smrti bola jeho hudba neraz zaznávaná, najmä pre jeho židovský pôvod.

Charakter hudby
---------------

Mendelssohnova hudba je klasicisticky ohraničená, avšak emocionálne uvoľnenejšia. Je živá, temperamentná a často sentimentálna. Technicky a formovo je majstrovsky zvládnutá. Orchestrácia je proporcionálne vyvážená.

Dielo
-----

Mendelssohn-Bartholdy už ako pätnásťročný chlapec skomponoval ouvertúru k Shakespearovej hre Sen noci svätojánskej so *Svadobným pochodom*, ktorý ho preslávil po celom svete. Písal aj koncertné predohry: *Tiché more a šťastná plavba, Krásna Meluzína, Ruy Blas*. Medzi najvýznamnejšie Mendelssohnove symfónie patrí 3. symfónia zvaná *Škótska*, k čomu ho inšpirovala prehliadka starého hradu a historické spomienky na slávu kráľovnej Márie Stuartovej. 4. symfónia, *Talianska* vznikla na základe potuliek po Taliansku a 5. symfónia *Reformačná* mala byť oslavou reformovaného protestantizmu. 
Autor väčšinou čerpal námety z literárnych či dramatických diel. Jeho dielo *Husľový koncert e-mol* patrí medzi najslávnejšie husľové koncerty vôbec. Hru na klavíri skladateľ ovplyvnil *Piesňami bez slov*. Z jeho vokálno-inštrumentálnej tvorby dosiahlo uznanie oratórium *Eliáš* skomponované na biblický námet. 

### Klavírna tvorba

* Piesne bez slov I. - VIII. (*Lieder ohne Worte*)

### Predohry

* Hebridy, Op. 26 (1830-32)
* Tiché more a šťastná plavba, Op. 27 (*Meeresstille und glückliche Fahrt*, 1828)
* Krásna Meluzína, Op. 32 (*Das Märchen von der schönen Melusine*, 1833)
* Ruy Blas, Op. 95 (1839)

### Symfónie

* Symfónia č. 1 c-mol, Op. 11 (1824)
* Symfónia č. 2 B-dur "Lobgesang", Op. 52 (1840)
* Symfónia č. 3 a-mol "Škótska", Op. 56 (1841-1842)
* Symfónia č. 4 A-dur "Talianska", Op. 90 (1833)
* Symfónia č. 5 D-dur "Reformačná", Op. 107 (1830)

### Koncerty

* Husľový koncert e-mol, Op. 64 (1844)

### Iné orchestrálne diela

* Sen noci svätojánskej, Op. 61 (1842)

### Vokálno-inštrumentálna tvorba

* Eliáš, oratórium

Iné projekty
------------

Commons
* Spolupracuj na Commons Commons ponúka multimediálne súbory na tému **Felix Mendelssohn-Bartholdy**

| * z
* d
* u
Skladatelia romantizmu |
| --- |
| Anglickí | 
* Elgar

 |
| Českí | 
* Dvořák
* Fibich
* Smetana
* Suk

 |
| Francúzski | 
* Berlioz
* Bizet
* d’Indy
* Fauré
* Franck
* Chausson
* Chabrier
* Gounod
* Offenbach
* Saint-Saëns

 |
| Maďarskí | 
* Liszt

 |
| Nemeckí | 
* Brahms
* Bruch
* Kreutzer
* Marschner
* Mendelssohn Bartholdy
* Schumann
* Spohr
* Strauss
* Wagner
* Weber

 |
| Poľskí | 
* Chopin

 |
| Rakúski | 
* Bruckner
* Mahler
* Schubert
* Strauss ml.
* Wolf

 |
| Ruskí | 
* Balakirev
* Borodin
* Čajkovskij
* Glazunov
* Glinka
* Musorgskij
* Rachmaninov
* Rimskij-Korsakov
* Skriabin

 |
| Slovenskí | 
* Bella
* Suchoň
* Cikker
* Schneider-Trnavský

 |
| Škandinávski | 
* Grieg
* Sibelius

 |
| Talianski | 
* Bellini
* Donizetti
* Rossini
* Verdi

 |

Autoritné údaje: * abART: 5303
* BnF: 13984603f
* GND: 118580779
* ISNI: 0000 0001 2118 1195
* LCCN: n79139515
* NK ČR: jn19990005595
* ULAN: 500088371
* VIAF: 2665666
* WorldCat: lccn-n79139515